Lasse Lehre

Lasse Lehre (født 6. juli 1988 på Harestua) er en norsk politiker (H) og kommunikasjonsrådgiver.

Han var leder av Ungdommens fylkesting i Oppland 2005–2006, leder i Oppland Unge Høyre 2008–2011 og leder i Lunner Høyre 2010–2013. Han har vært ansatt som valgkampsekretær i Oppland Høyre og som prosjektmedarbeider i Unge Høyre, da han utarbeidet et 50-årsskrift om Unge Høyres elitekurs.

Lehre har vært medlem av Lunner kommunestyre siden 2007. Han har vært medlem av formannskapet og leder for Høyres kommunestyregruppe. Han var også medlem av Oppland fylkesting 2011–2019. Han har vært en pådriver for å slå sammen Lunner og Gran kommuner og skifte tilhørighet fra Oppland til Akershus fylke. Lunner kommune ble i 2020 lagt til Viken fylke som en del av regionreformen. Lehre ble i 2020 vara til Viken fylkesting.

Etter Hadeland videregående skole studerte han historie ved Universitetet i Oslo og PR ved Høyskolen Kristiania. Han har arbeidet i flere PR-rådgivningsselskaper.

Referanser

Eksterne lenker 
 

Lokalpolitikere i Lunner
Høyre-politikere i Oppland
Tillitsvalgte i Unge Høyre
Personer fra Lunner kommune
Personer tilknyttet Kruse Larsen
Alumni fra Høyskolen Kristiania